**ΕΝΩΠΙΟΝ ΠΑΝΤΟΣ ΑΡΜΟΔΙΟΥ ΔΙΚΑΣΤΗΡΙΟΥ ΚΑΙ ΑΡΧΗΣ**

**ΕΞΩΔΙΚΗ ΔΙΑΜΑΡΤΥΡΙΑ ΠΡΟΣΚΛΗΣΗ ΚΑΙ ΔΗΛΩΣΗ**

Της **Όλγας Γεροβασίλητου Βασιλείου**, Βουλευτή Άρτας και Γραμματέα Κοινοβουλευτικής Ομάδας ΣΥΡΙΖΑ, πρ. Υπουργού Προστασίας του Πολίτη, κατοίκου Αθηνών, οδός Μητροπόλεως αριθ. 1 ΤΚ 10557, ως εκ της ιδιότητας της

**ΠΡΟΣ**

**1.**Την ανώνυμη εταιρεία με την επωνυμία **«ΚΑΘΗΜΕΡΙΝΕΣ ΕΚΔΟΣΕΙΣ ΜΟΝΟΠΡΟΣΩΠΗ ΑΝΩΝΥΜΗ ΕΤΑΙΡΕΙΑ»**, με αριθμό ΓΕ.ΜΗ. 044394507000 και ΑΦΜ094421040, που εδρεύει στον Δήμο Πειραιά του Νομού Αττικής, οδός Εθνάρχου Μακαρίου & Δ. Φαληρέως αριθ. 2TK 18547, όπως νόμιμα εκπροσωπείται, ιδιοκτήτρια της εφημερίδας «ΚΑΘΗΜΕΡΙΝΗ ΤΗΣ ΚΥΡΙΑΚΗΣ» και της ιστοσελίδας «**http://www.kathimerini.gr**».

**2.**Τον Αλέξιο Παπαχελά, Διευθυντή της Εφημερίδας «ΚΑΘΗΜΕΡΙΝΗ ΤΗΣ ΚΥΡΙΑΚΗΣ», κάτοικο ΔήμουΠειραιά του Νομού Αττικής, οδός Εθνάρχου Μακαρίου & Δ. Φαληρέως αριθ. 2TK 18547, ως εκ της ιδιότητας του.

**3.** Τον Νότη Παπαδόπουλο, Δ/ντη σύνταξης της Εφημερίδας «ΚΑΘΗΜΕΡΙΝΗ ΤΗΣ ΚΥΡΙΑΚΗΣ», κάτοικο ΔήμουΠειραιά του Νομού Αττικής, οδός Εθνάρχου Μακαρίου & Δ. Φαληρέως αριθ. 2TK 18547, ως εκ της ιδιότητας του.

**4.** Τον Κωστή Φαφούτη, Δ/ντη Σύνταξης της Εφημερίδας «ΚΑΘΗΜΕΡΙΝΗ ΤΗΣ ΚΥΡΙΑΚΗΣ», κάτοικο ΔήμουΠειραιά του Νομού Αττικής, οδός Εθνάρχου Μακαρίου & Δ. Φαληρέως αριθ. 2TK 18547, ως εκ της ιδιότητας του.

**Αθήνα, 19 Ιουλίου 2020**

Σε πρωτοσέλιδο δημοσίευμα της εφημερίδας «ΚΑΘΗΜΕΡΙΝΗ ΤΗΣ ΚΥΡΙΑΚΗΣ», ιδιοκτησίας και εκδόσεως της εταιρείας σας, στο φύλλο της 19ης Ιουλίου 2020 με αριθμό 30.473, στο κεντρικό θέμα του πρωτοσέλιδου, γίνονται συγκεκριμένες συκοφαντικές και δυσφημιστικές αναφορές στο πρόσωπό μου (σε πλαίσιο και άνωθεν φωτογραφίας που φέρεται να απεικονίζει τον τόπο της τραγωδίας από τη φονική πυρκαγιά στο Μάτι της 23ης Ιουλίου 2018) με τον πηχυαίο τίτλο ***«Μάτι: το έγκλημα και η συγκάλυψη»***, ***«Θάψ’ τα γιατί θα σε σκίσουμε»,*** με υπότιτλο ***«Τα δικαστικά έγγραφα για την τραγωδία και οι ωμές απειλές κατά του επικεφαλής των ερευνών»****,* ενώ περαιτέρω αναφορές «*Θάψ’τα,μην μπλέξεις, σου μεταφέρω άνωθεν εντολές* ***«από το Υπουργείο*»»,** σε μια φερόμενη μεταξύ τρίτων συζήτηση,οι οποίες είναι παντελώς ψευδείς κατά περιεχόμενο και δεν ανταποκρίνονται επ’ ουδενί στην αλήθεια.

Η χυδαία αυτή παρουσίαση και διατύπωση, στοχοποιείδε ανοίκεια την προσωπική και πολιτική μου ηθική και πορεία και με κατασυκοφαντεί, σε συνδυασμό μάλιστα με την προδιάθεση του αναγνώστη για τα όσα ψευδή και συκοφαντικά αναφέρονται εσωτερικά της εφημερίδας, δεδομένου ότι το ίδιο πρωτοσέλιδο παραπέμπει στη σελίδα 20 και 21, σε άρθρο της συντάκτριας Μαριάννας Κακαουνάκη ενώ επιπλέον αναφορά γίνεται στη σελίδα 26 σε άρθρο του συντάκτη Αλέξη Παπαχελά.

Το ακραία συκοφαντικό δημοσίευμα της σελίδας 20 και 21, που καταλαμβάνει ολόκληρες τιςσελίδες αυτές, αναφέρει μόνο ψεύδη και συκοφαντίες. Έχει κεντρικό πηχυαίο τίτλοπαρόμοιο με αυτόν του πρωτοσέλιδου ***«Έγκλημα και συγκάλυψη»*** και υπότιτλο:***«Μέσα από δικαστικά έγγραφα και καταγγελίες η «Κ» αποκαλύπτει όσα έγιναν στο παρασκήνιο με σκοπό να συσκοτιστούν οι έρευνες»***ενώ το κείμενο βρίθει αναφορών στο πρόσωπό μου, με στόχο τον συσχετισμό μου με φερόμενη απόπειρα συγκάλυψης ευθυνών, σε μια συζήτηση που φέρεται να διεξάγεται μεταξύ τρίτων στην οποία ουδεμία συμμετοχή είχα, ούτε και το δημοσίευμα φτάνει να ισχυριστεί ότι είχα, ακόμη κι αν ήθελε τυχόν η στιχομυθία αυτή υποτεθεί αληθής, αυθεντική, μη παραποιημένη / προϊόν εγκλήματος – παράνομης υποκλοπής κ.ο.κ.

Αναπαράγοντας δε αυτή, την σε κάθε περίπτωση ψευδή **κατά περιεχόμενο** στιχομυθία, αφού όσα εκεί αναφέρονται, περί δήθεν παρέμβασής και πόσω μάλλον «εντολών» από μέρους μου, καμία σχέση δεν έχουν με την πραγματικότητα, αφού ουδέποτε άσκησα την παραμικρή παρέμβαση στο έργο της Δικαιοσύνης ή ως προς τη σύνταξη του πορίσματος, ως ωστόσο παντελώς ψευδώςμου αποδίδεται, το περί ου ο λόγος δημοσίευμα βαρύτατα προσβάλλει την προσωπικότητά μου, στοχεύει δε στην πολιτική και ηθική μου εξόντωση αλλά και στην δημιουργία μη ανεκτών υπονοιών σε βάρος μου περί τη νομιμότητα.

Στο τέλος της σελίδας 20 δε ρητά αναφέρεται: *«Και όμως η ιστορία που αποκαλύπτει σήμερα η Κ δείχνει πως υπήρχε* ***δόλος*** *αλλά και* ***ξεκάθαρη εντολή*** *για συγκάλυψη. Σύμφωνα με τον ίδιο τον πρώην αρχηγό της Πυροσβεστικής n εντολή αυτή είχε έρθει από την τότε πολιτική ηγεσία»*. Υιοθετεί δηλαδή το δημοσίευμα της Εφημερίδας σας τους φερόμενους ισχυρισμούς και σε ρόλο Δικαστή και Εισαγγελέα διαγιγνώσκει μάλιστα τη συνδρομή δόλου αλλά και καταφάσκει μια δήθεν «εντολή συγκάλυψης» ως «προερχόμενη από την πολιτική ηγεσία». **Ουδέν ψευδέστερο εν τούτοις!** Έκπληξη δε προκαλεί η αδιάστικτηυιοθέτηση των όποιων τυχόν ισχυρισμώντου πρ. Αρχηγού της Πυροσβεστικής, ακόμη κι αν αυτοί ήθελε υποτεθεί ότι πράγματι έλαβαν χώρα και η «απόδοση εντολών» στο πρόσωπό μου, χωρίς την παραμικρή απόπειρα διασταύρωσης της αλήθειας. Πόρω δε απέχει η αλήθεια ωστόσο, αφού ουδέποτε ή καθ’ οιονδήποτε τρόπο αποπειράθηκα να παρέμβω στην εν εξελίξει διαδικασία σχηματισμού πορίσματος και απόδοσης ευθυνών ενώ μοναδικό μου μέλημα καθ’ όλη τη διάρκεια της θητείας μου ήταν αποκλειστικά και μόνο η ταχεία πρόοδος της διαδικασίας.

Στη σελίδα 21 εν συνεχεία, επαναλαμβάνεται ο τίτλος του πρωτοσέλιδου ελαφρά παραλλαγμένος ενώ περαιτέρω αναφορές στο κείμενο στοιχειοθετούν την βαρύτατη βλάβη μου, όπως ιδίως: *«Συγκεκριμένα οτότε αρχηγός Βασίλης Ματθαιόπουλος τον απείλησε, τον εκβίασε και του ζήτησενα θάψει στοιχείακαι όλα αυτά ισχυριζόμενος πως έπραττε με εντολή της τότε πολιτικής ηγεσίας»*. Εν συνεχεία αναπαράγονται φερόμενοι ισχυρισμοί του πρώην Αρχηγού της Πυροσβεστικής «*Εγώ κλήθηκα σε ανώτατο επίπεδο..»,* […], *«Η υπουργός αυτόμου είπε. Κάλεσε τονκαι πες του μη γράψειγια ευθύνες ανωτέρωνκαι μη γράψει ότι ευθύνεταιο δήμαρχος, η Δούρου, ή κάποια υπηρεσία ή το Δασαρχείο»* (πηχυαίος τίτλος)*, «Επαναλαμβάνει δύο φορές πωςτου μιλάει ακολουθώντας εντολέςτης τότε πολιτικής ηγεσίας και σεκάποιο σημείο διευκρινίζει πως ηεντολή για συγκάλυψη ήρθε απότην υπουργό εννοώντας προφανώςτην τότε πολιτικό του προϊσταμένητην υπουργό Προστασίαςτου Πολίτη Ολγα Γεροβασίλη».* Τέλος στη σελίδα 21 γίνεται και αναφορά σε δήθεν δυσμενή μετάθεση προερχόμενη «άνωθεν» με τη φράση «Θα έρθει το χαρτάκιαπό πάνω χωρίςνα το θέλω εγώ γιατη Σάμο […]» με πηχυαία γράμματα ενώ στη σελ. 26 ο πηχυαίος τίτλος *είναι «Η απόπειρα συγκάλυψης της τραγωδίας στο Μάτι»*.

Οι ανοίκειες αυτές και κατάφωρα δυσφημιστικές και συκοφαντικές αναφορές που ουδεμία σχέση έχουν με την πραγματικότητα βάναυσα προσβάλλουν και θίγουν την τιμή, υπόληψη, ηθική μου συγκρότηση και πολιτική μου ακεραιότητα. Οι δε ισχυρισμοί τρίτων, οι οποίοι φέρονται να ομιλούν περί του προσώπου μου, η άκριτη αναπαραγωγή αυτών αλλά και οι κρίσεις, άνευ λοιπών στοιχείων, στις οποίες προβαίνετε στα δημοσιεύματά σας και δια των οποίων επιχειρείται να μου αποδοθούν παράνομες πράξεις, ενώ φιλοτεχνείται εικόνα εμπλοκής μου σε μια υπόθεση δήθεν συγκάλυψης είναι παντελώς ανυπόστατοι και ψευδείς κατά περιεχόμενο.

Τα δημοσιεύματά σας αυτά, απολύτως ψευδή, δυσφημιστικά και συκοφαντικά, συνιστούν απόλυτη διαστρέβλωση της πραγματικότητας, εν γνώσει του ψεύδους, **υπερβαίνουν κάθε όριο ανοχής** και αποσκοπούν στην προσβολή της τιμής και της υπόληψης μου μέσω της αμφισβήτησης της ηθικής, πολιτικής και κοινωνικής αξίας του προσώπου μου.

Η εφημερίδα σας επιδιώκει, εξαπολύοντας εναντίον μου **προσωπική καιπολιτική λάσπη**, με κακότεχνη σκηνοθεσία, σκαιούς χαρακτηρισμούς, ευτελείς ισχυρισμούς μεταξύ τρίτων τους οποίους υιοθετεί και αναπαράγει ως αληθείς, χωρίς τη στοιχειώδη δημοσιογραφική έρευνα ως προς την αλήθεια των όποιων φερόμενων ισχυρισμών μεταξύ τρίτων, να απαξιώσει το πρόσωπο και τη θέση μου ως πρώην Υπουργού, να αμαυρώσει την πολιτική μου πορεία, να πλήξει το κύρος, την αξιοπιστία μου, την ηθική μου υπόσταση και να προσβάλει την προσωπικότητα και την αξιοπρέπεια μου.

***Επειδή*** το δημοσιογραφικό καθήκον για ενημέρωση του κοινού σε ζητήματα που ενδιαφέρουν τη δημόσια σφαίρα και το δικαίωμα άσκησης κριτικής προς τα δημόσια πρόσωπα, σε καμιά περίπτωση δεν δικαιολογεί την προσβολή της τιμής, της υπόληψης και της ηθικής ακεραιότητας ενός πολιτικού προσώπου με ψεύδη,αήθειες και απόδοση ψευδών κατηγοριών, όπως πράξατε με το ανωτέρω δυσφημιστικό και συκοφαντικό δημοσίευμά σας.

***Επειδή*** η τυφλή λασπολογία σε βάρος του προσώπου μου, η αήθης επίθεση σας με την χρήση αναληθειών και μυθευμάτων, εν γνώσει του ψεύδους τους, συνιστά **τη χειρότερη μορφή συκοφαντίας**.

***Επειδή***οι απολύτως ψευδείς, δυσφημιστικές και συκοφαντικές αναφορές που περιλαμβάνονται στα ανωτέρω δημοσιεύματά σας (πρωτοσέλιδο και εσωτερική καταχώρηση άρθρων στις σελίδες 20-21, που καταλαμβάνουν ολόκληρη την αντίστοιχη σελίδα αλλά και στη σελίδα 26) συνιστούν συμπεριφορά παράνομη, καταχρηστική και αντικείμενη στη δημοσιογραφική δεοντολογία με αποτέλεσμα να έχω υποστεί βαρύτατη ηθική βλάβη.

**ΔΙΑΜΑΡΤΥΡΟΜΑΙ**

έντονα για τις άθλιες κατασκευές σας και την αναπαραγωγή ψευδών κατά περιεχόμενο ισχυρισμών τρίτων, με αποκλειστικό σκοπό τη δυσφήμηση και συκοφάντησή μου,

**Σας ΚΑΛΩ**

**να αποκαταστήσετε την σε βάρος μου προσβολή**, με την άμεση, το αργότερο εντός δέκα (10) ημερών από την κοινοποίησή της παρούσας, δημοσίευση στην εφημερίδα σας «ΚΑΘΗΜΕΡΙΝΗ ΤΗΣ ΚΥΡΙΑΚΗΣ», στις ίδιες θέσεις (πρωτοσέλιδο και σελίδες 20-21), σε φύλλο της αντίστοιχης ημέρας κυκλοφορίας όπου δημοσιεύθηκαν οι προαναφερόμενες δυσφημιστικές και συκοφαντικές αναφορές στο πρόσωπό μου και σε έκταση και μέγεθος ανάλογο με τα ανωτέρω δημοσιεύματα, κείμενο με το οποίο θα ανακαλούνται στο σύνολο τους οι παραπάνω άθλιες, ψευδείς, παράνομες και συκοφαντικές για το πρόσωπό μου αναφορές σας, καθώς και να μου κοινοποιήσετε το αντίστοιχο δημοσίευμα επανόρθωσης και αποκατάστασης.

**Επίσης σας ΚΑΛΩ**

να παραλείπετε εφεξής τη δημοσίευση συκοφαντικών αναφορών σε βάρος μου και να προβαίνετε σε ενδελεχή διασταύρωση των στοιχείων και των πηγών σας πριν δημοσιεύσετε οποιαδήποτε αναφορά στο πρόσωπο, την ηθική μου ακεραιότητα και την πολιτική μου πορεία.

Να απαλείψετε **άμεσα** τα παραπάνω σχετικά δημοσιεύματά σας, τόσο από την ηλεκτρονική έκδοση της εφημερίδας σας, αλλά και από κάθε ιστοσελίδα, ιδιοκτησίας σας ή συμμετοχής σας, στην οποία έχουν αναρτηθεί ή αναπαραχθεί.

Το δημοσίευμα αποκατάστασης θα πρέπει να έχει, κατ’ ελάχιστον, το περιεχόμενο που υποδεικνύω ακολούθως, **σύμφωνα με την παρ. 5 του άρθρου μόνου του Ν.1178/81, όπως αντικαταστάθηκε με την παρ. 2 του άρθρου 37 του Ν.4356/15:**

**«ΕΠΑΝΟΡΘΩΣΗ ΚΑΙ ΑΠΟΚΑΤΑΣΤΑΣΗ ΤΗΣ ΑΛΗΘΕΙΑΣ ΓΙΑ ΤΗΝ ΟΛΓΑ ΓΕΡΟΒΑΣΙΛΗ.**

Η εφημερίδα «ΚΑΘΗΜΕΡΙΝΗ ΤΗΣ ΚΥΡΙΑΚΗΣ» δηλώνει ότι παραπλανήθηκε από αναξιόπιστες πηγές και μη διασταυρωμένες πληροφορίες, που την οδήγησαν στη σύνταξη δημοσιευμάτων τα οποία προσβάλλουν την τιμή και την υπόληψη της πρώην Υπουργού Προστασίας του Πολίτη και πλέον Βουλευτή Άρτας, Γραμματέα Κ.Ο. ΣΥΡΙΖΑ, κας Όλγας Γεροβασίλη.Το συγκεκριμένο δημοσίευμα, που καταχωρήθηκε στο πρωτοσέλιδο και στις σελίδες 20 και 21 και με αναφορά στη σελίδα 26 στο φύλλο της 19ης Ιουλίου 2020 με αριθμό 30.473 της εφημερίδας μας, περιέχει αναλήθειες, ανακρίβειες και αήθειες, που παρουσιάζουν την καΟλγα Γεροβασίλη ως σχετιζόμενη με παράνομες πράξεις και πρόσωπο μειωμένης ηθικής υπόστασης, κατά πλήρη διαστρέβλωση της αλήθειας και πραγματικότητας και χωρίς να βασίζονται σε αποδεικτικά στοιχεία ή σε οποιοδήποτε πραγματικά περιστατικά. Η σχετική δημοσίευση πραγματοποιήθηκε χωρίς να προηγηθεί οποιαδήποτε και δη τεκμηριωμένη δηµοσιογραφική έρευνα για τη διασταύρωση της αλήθειας ή έστω προηγούμενη επικοινωνία με την κα Γεροβασίλη, ώστε να επιβεβαιωθεί η αναλήθεια τους.

Κατόπιν αυτών, η εφημερίδα «ΚΑΘΗΜΕΡΙΝΗ ΤΗΣ ΚΥΡΙΑΚΗΣ», όπως επιβάλλει ο νόμος και ηδημοσιογραφική δεοντολογία, επανορθώνει και ΑΝΑΚΑΛΕΙ το παραπάνω αναληθές, δυσφημιστικό και συκοφαντικό δημοσίευμα στο σύνολό του ως προς τις αναφορές του στο πρόσωπο της κας Γεροβασίλη και διευκρινίζει στο αναγνωστικό κοινό αλλά και σε όλους όσους αναπαρήγαγαν το σχετικό δημοσίευμα, τα εξής:

Τα όσα αναφέρονται στο πρωτοσέλιδο και στις σελίδες 20, 21 και 26, δεν ανταποκρίνονται στην αλήθεια, δεν προήλθαν από διασταυρωµένες και ασφαλείς πληροφορίες και δεν έχουν την παραμικρήσχέση με πράξεις, συμπεριφορές και γενικά την προσωπική και ηθική συγκρότηση και την πολιτική πορεία της Όλγας Γεροβασίλη.

Λέξεις και φράσεις του δημοσιεύματος όπως, ενδεικτικά, ***«Μάτι:*** *το έγκλημα και η συγκάλυψη»*,«*Θάψ’τα, μην μπλέξεις, σου μεταφέρω* ***άνωθεν*** *εντολές* ***«από το Υπουργείο*»»**, *«****Και όμως η ιστορία που αποκαλύπτει σήμερα η «Κ» δείχνει πως υπήρχε δόλος αλλά και ξεκάθαρη εντολή για συγκάλυψη****. Σύμφωνα με τον ίδιο τον πρώην αρχηγό της Πυροσβεστικής n εντολή αυτή είχε έρθει από την* ***τότε πολιτική ηγεσία****»*.*«Συγκεκριμένα οτότε αρχηγός Βασίλης Ματθαιόπουλος τον απείλησε, τον εκβίασε και του ζήτησε να θάψει στοιχείακαι όλα αυτά ισχυριζόμενος****πως έπραττε με εντολή της τότε πολιτικής ηγεσίας****»*. «*Εγώ κλήθηκα σε* ***ανώτατο επίπεδο****.»,«****Η υπουργός αυτό μου είπε.Κάλεσε τον και πες του*** *μη γράψειγια ευθύνες ανωτέρωνκαι μη γράψει ότι ευθύνεταιο δήμαρχος, η Δούρου, ή κάποια υπηρεσία ή το Δασαρχείο»*, *«Επαναλαμβάνει δύο φορές πωςτου μιλάει* ***ακολουθώντας εντολές της τότε πολιτικής ηγεσίας και σε κάποιο σημείο διευκρινίζει πως η εντολή για συγκάλυψη ήρθε από την υπουργό εννοώντας προφανώς την τότε πολιτικό του προϊσταμένη την υπουργό Προστασίας του Πολίτη Ολγα Γεροβασίλη****». «Θα* ***έρθει το χαρτάκι από πάνω*** *χωρίς να το θέλω εγώ για τη Σάμο […]», «****Η απόπειρα συγκάλυψης της τραγωδίας στο Μάτι****»***δεν έχουν την παραμικρή σχέση με την πραγματικότητα, την πολιτική πορεία της Όλγας Γεροβασίλη, την προσωπική και την ηθική της συγκρότηση και ως εκ τούτου συνιστούν ψεύδη και συκοφαντίες που προσβάλλουν βαρύτατα την προσωπικότητα της**.

Η εφημερίδα δεσμεύεται να παραλείπει εφεξής τη δημοσίευση συκοφαντικών, αναληθών και δυσφημιστικών αναφορών για την πρώην Υπουργό Προστασίας του Πολίτη, Βουλευτή Άρτας και Γραμματέα ΚΟ ΣΥΡΙΖΑ, κυρίας Όλγα Γεροβασίλη και να προβαίνει σε ενδελεχή διασταύρωση των στοιχείων και των πηγών της πριν δημοσιεύσει οποιαδήποτε αναφορά στο πρόσωπο, την ηθική της ακεραιότητα και την πολιτική της πορεία.»

**Σας ΔΗΛΩΝΩ** ότι σε αντίθετη περίπτωση, μη συμμορφώσεώς σας κατά το νόμο και την παρούσα, θα προσφύγω στα αρμόδια Δικαστήρια και σε κάθε αρμόδια Αρχή, για την αποκατάσταση της βαρύτατης ηθικής βλάβης που μου προξενήσατε.

**Με τη ρητή επιφύλαξη υπέρ παντός νομίμου δικαιώματός µου.**

Αρμόδιος δικαστικός επιμελητής παραγγέλλεται να επιδώσει νόμιμα την παρούσα στην ανώνυμη εταιρεία με την επωνυμία **«ΚΑΘΗΜΕΡΙΝΕΣ ΕΚΔΟΣΕΙΣ ΜΟΝΟΠΡΟΣΩΠΗ ΑΝΩΝΥΜΗ ΕΤΑΙΡΕΙΑ»**, με αριθμό ΓΕ.ΜΗ. 044394507000 και ΑΦΜ 094421040, που εδρεύει στον Δήμο Πειραιά του Νομού Αττικής, οδός Εθνάρχου Μακαρίου & Δ. Φαληρέως αριθ. 2TK 18547, όπως νόμιμα εκπροσωπείται, ιδιοκτήτριας της εφημερίδας «**ΚΑΘΗΜΕΡΙΝΗ ΤΗΣ ΚΥΡΙΑΚΗΣ**» και της ιστοσελίδας «**http://www.kathimerini.gr**», για να λάβει γνώση και για τις νόμιμες συνέπειες, αντιγράφοντάς την ολόκληρη στην έκθεση επιδόσεως που θα συντάξει.